АҞӘА, мшаԥы 16 - Sputnik. Аԥсны иҟоу Урыстәылатәи арратә база аррамаҵзурауаа "Аԥшыхәҩы ицәаҳәа" иахысит. Ари ацәаҳәа маршрут ҷыдоуп, километрак инеиҳаны аура амоуп, 23 ԥынгыла рыла ишьақәгылоуп ҳәа аанацҳауеит Аладатәи арратә округ апресс-маҵзура.
Аррамаҵзурауаа агеографиатәи апсихологиатәи ԥынгыла уадаҩқәа ирхысит. Уи азы рхы иадырхәеит аҵара-ҽазыҟаҵаратә комплекс. Акомплекс ҳаамҭазтәи бџьаршьҭыхлатәи аиҿагыларақәа рҭагылазаашьақәа рҟны аус адуланы иаԥҵан.
Аԥынгылақәа иреиуан: амца зкыз аҭыԥ, ахраҿҟьара, аимитациатә хархәагақәа рнырра, иара убасгьы аӡиас аӡхыҵреи 30 метра рҟынӡа иҟоу адгьылаҵатәи акоммуникациақәа рхысреи.
Аԥшыхәыҩцәа иара убасгьы напышьашәалатәи ақәԥарази, аԥшыхәреи, аимадареи, анапхгараҟаҵареи ркомплексқәа "Стрелец" ахрархәарази аԥышәарақәа рҭиит.
Ахархәара рыҭан 60 рҟынӡа арратә техника, акәылӡтәи транспортиорқәа БТР-82АМ-и бакәылӡтәы ԥшыхәратә машьынақәа "Дозори" абрахь иналаҵаны.